દિલ્હીના મુખ્યમંત્રી અને આમ આદમી પાર્ટીના સુપ્રીમો અરવિંદ કેજરીવાલ સહપરિવાર સાથે ગુજરાતના પ્રસિદ્ધ મંદિર સોમનાથમાં જઇને સોમનાથદાદાના દર્શન કર્યા હતા. નોંધનીય છે કે શનિવારે સવારે દિલ્હીથી રાજકોટ એરપોર્ટ પર આવી પહોંચ્યા હતા. જ્યાં આપના કાર્યકરો જે સવારથી જ કેજરીવાલની કાગ ડોળે રાહ જોઇ રહ્યા હતા તેમણે કેજરીવાલનું ભવ્ય સ્વાગત કર્યું હતું. રાજકોટથી તે સોમનાથ દર્શન કરવા માટે રવાના થઇ ગયા હતા. સાથે કેજરીવાલે તેમના પરિવાર સાથે કાઠિયાવાડી કડક ચાની પણ મજા માણી હતી.